རོ་སྙོམས་ཀྱི་དཀར་ཆག་བཞུག་སོ
རོ་སྙོམས་ཀྱི་དཀར་ཆག་བཞུག་སོ།།

༅༅།བླ་མ་དམ་པའི་ཞབས་ལ་ཕྱག་འཚལ་ལོ།།གང་ཞིག་ཆོས་ཀྱི་སྒོ་མངས་འདིར།།སུ་ཆུད་རྣམ་མཁྱེན་གཟིགས་མོ་ལ།།རྟག་པར་འབྱམས་ངེས་དེར་བཏུད
ནས།གོང་མའི་གསུང་གཅེས་ཐོ་རྩེ་བྱ།།འདིར་དཔལ་དགྱེས་པ་རྡོ་རྗེ་རྒྱུད་གསུམ་གཙོ་བོར་གཏོན་པའི་མན་ངག།འབྱུང་བ་རོ་སྙོམས་ཞེས་གྲགས་པ་ཕུལ་དུ་ཕྱིན་པ།རྣལ་འབྱོར་གྱི་
སྤྱོད་པ་ཐམས་ཅད་ཀྱི་གསང་ཚིག།ཇོ་བོ་ནཱ་རོ་ཏ་བའི་གདམས་ངག་གི་ཉིད་ཁུ་འདི་ལ་སྐོར་མཛོད་ཆེན་མོ་གསུམ་སྟེ།གཏེར་མཛོད་བཀའ་རྒྱ་ཅན།ཡང་མཛོད་ཐུགས་ཀྱི་མེ་ལོང་།
གསང་མཛོད་སྦས་པ་མིག་འབྱེད་གསུམ་ལས།དང་པོ་ལ་ཁྲིགས།ཁྲིད།ཞལ་གདམས་གསུམ།དང་པོ་ལ་གནང་མི་གནང་།ངེས་པ་ཅན་བཞི།བསྡུས་དོན་དང་གདུགས་མ་
གསུམ་ཆོས་རྗེས།མཚམས་སྦྱོར།ཁོག་དོན་གཉིས།འགག་དྲིལ།ཐུགས་ཀྱི་ཉིང་ཁུ་གཉིས་ཆོས་རྗེས་སོ།།རྣམ་བཤད་ནོར་བུ་འོད་སྒྲོན་རླུང་གི་བཅའ་གཞི་དང་།འབྱུང་ཆུང
ཚ་སྙོམས་རྩ་བ་རས་ཆུང་བས་མཛད་པ་རོ་སྙོམས་དཀའ་མར་གྲགས་པ།འགྲེལ་པ་ཞལ་གདབས་ཆོས་རྗེས།ཏིང་ངེ་འཛིན་གྱི་དབང་རྒ་འོའི་ལུགས།ལྷ་སྲིན་སྡེ་བརྒྱད་གནོད་རྟགས།གཉིས

པ་ཁྲིད་ལ།ཁྲིད་ཀྱི་ཐོ་ཡིག་གཏེར་ཁུང་བ་ལ་གནང་ག།སངས་རྒྱས་དཔོན་གྱི་དོན་ཁྲིད།ལོ་རས་ཀྱི་རོ་སྙོམས་བསྡུས་པ།རྒོད་ཚང་བའི་སྒང་འདྲིལ།དེའི་ཞལ་གདམས་སྐྱིལ་དཀར་བའི་གསུང་།གསུམ
པ་ལ།གསང་སྤྱོད་འགྲིམ་དཔེ་མ་ཆོས་རྗེས།།དེ་ལས་རྒྱས་པ་རླུང་གིས་མཛད་པ།།གསང་སྤྱོད་བཀའ་རྒྱ་མ་རྒོད་ཚང་པའི་ཟིན་བྲིས།ཤིན་ཏུ་སྤོས་མེད་ཀྱི་རྩ་བ་ཆོས་རྗེས།།འགྲེལ་པ་ཤང་ཞིག།མེ་མཆོད
དང་བདུད་རྩི་ལྔ་ཆོས་རྗེས།ནད་འདོན་སྤྲིངས་ཡིག་མཆོས་རྗེས།།དང་པོ་ལས་སྤྲོས་པ་གཅིག་དགུ་ཕྲུགས་མ།ཚིགས་དྲུག་མ།ཡུལ་ཉེར་བཞིའི་ནད་འདོན།བྱ་སྤུ་གནམ་གཏོར།སྙིང་རྗེའི་སྒོ་ནས་ནང
འདོན།ཟློག་སྒོམ་རྐྱང་འདོད།ཟློག་སྒོམ་གྱི་དམིགས་པ།ནད་འདོན་སྦས་པ་མིག་འབྱེད་ཀྱི་སྐོར།འབྱུང་བཞི་རོ་སྙོམས།མཛེ་ཕོ་རོ་སྙོམས།།སྦས་པ་མིག་འབྱེད་ལ་གླིང་ནས་བརྒྱུད་པའང་ཡོད་ལ་གཞན
རྣམས་ཆོས་རྗེ་ཉིད་ཀྱི་གསུང་ལ་ཟིན་བྲིས་བྱས་པ།རོ་སྙོམས་ཀྱི་ལུས་སྦྱོང་།།ཡང་མཛོད་ན་སྐོར་མཛོད་ལེའུ་དྲུག་པ་སྟེ་རོ་སྙོམས་བསྡུས་པ་ཞེས་བྱའོ།།དེ་གཉིས་ནི་གྲོལ་ལམ་གཙོ་བོར་བྱས་པའོ།།
གསུམ་པ་གསང་མཛོད་སྦས་པ་མིག་འབྱེད་ལ།བཅོམ་ལྡན་འདས་ཀྱིས་མཛད་པ་རྡོ་རྗེའི་གླུ།ཏིལླི་བས་མཛད་པའི་གསང་ཚིག།ནཱ་རོ་བས་མཛད་པའི་སྤྱོད་པ་ཆོས་ཀྱི་གླུ།ཏི་བུས་མཛད་པའི་གསང་སྔགས

ཆོས་དྲུག་སྟེ།འདི་ནི་རོ་སྙོམས་རྒྱས་པའོ།།ཞེས་པ་རྣམས་ཚད་ཐུབ་ཀྱི་ཡི་གེ་ཤིན་ཏུ་གཅེས་པ་ཡིན་ལ།གཞུང་དང་གཏེར་མཛོད་ཅེས་གྲགས་པ་ནི་ནོར་བུ་འོད་སྒྲོན་དུ་འདུ།འདི་ལས་གཞན་པ་ནི་རྣམ
གྲངས་ཏེ་གྲུབ་ཐོབ་རྣམས་ཀྱི་ཟིན་བྲིས་ཐ་དད་ཀྱང་དོན་མཐུན་པས་ཚང་བར་བྲི་མི་དགོས་ཞེས་པདྨ་དཀར་པོ་ཆོས་འདི་ལ་དཔྱད་པ་གསུམ་གྱིས་དཔྱད་པའི་ཕ་མཐར་སོན་པ་དེས་སྦྱར་བ་ཡིན་ནོ།།།
ས་དྲ་མདུལ།།